Kultant tkun għaddej miexi jew issuq u tieqaf tħares għax bi spazju ta' bejn il-bini tara kwadru – veduta mill-isbah li bejn il-bini li jservi ta' gwarniċ tara xena hekk memorabbli. Dejjem hekk ġrali kull meta mill-kapuċċini kont ngħaddi minn kantuniera partikulari fi triq normali, is-sur kien jidher differenti, dil-kantuniera qabel kienet bis-serer, it-Tnejn li għadda kont għaddej bil-karozza u rajt dil-kantuniera, din il-veduta forsi għal-aħħar darba għax rajthom jagħtu l-pedamenti għal xi binja oħra u addio din il-kantuniera... Kultant tiltaqa' ma xi ħadd u joħroġ b'waħda tal-ġenn. Tidħaq? tibki? Kien hemm xi ħadd li ssuġġerieli illi nagħmlu monument lir-Reġina Victoria kbir daqs Kristu Re li għandna t-Tokk faċċata tiegħu, aħjar ma nkomplix għax... Kultant tara xi ħaġa li tolqtok u titlifha hekk biċ-ċajt. Hekk ġrali meta mort Venezia t-tieni darba. Rajt pittura ta' gondola f'studju, hekk li laqatni, għall-għażż biex ma nġorrx daħħaltha f'moħħi illi nixtriha jien u sejjer lura għal Verona. Lura l-istudju ma sibtux... Kultant tiġri xi ħaġa f'ħajtek li ma tinsa qatt. Tkun mingħalik lil għaddiet u ntesiet u f'daqqa u l-ħin tfiġġ f'moħħok x'ħin jidrilha hi, x'ħin tkun kwiet, x'tagħmel? Taljena ruħek u terġa tinsa sakemm terħa tfiġġ hekk kultant.
Kultant...